Kuid - seda maad iseloomustavad siiski eelkõige suured ja väga kaunid mäed, eemalt  vaadates ja selle maa eriline traditsioon meeste puhul - kiltid. Neid on lausa poodides müüa täiskomplektidena, mis sisaldab ka ehteid. Ja muidugi on lausa omaette vaatepilt kui mõni  mees siis sellises riietuses tänava peal vastu tuleb - saapad jalas, sokid nendest välja paistmas ja siis karvased sääred välkumas, sest kilti seelik ei ole väga pikk. Võõramaalasel on eriti jaheda ilmaga selliselt riietatud meest üsna külm vaadata. Šotimaa ilmad on üldse päris heitlikud ja erilist sooja armastav inimene ei saagi seal pikalt õhukeste riietega käia.